Tramp Nobel mukofoti haqida: tinchlikka erishishni xohlayman

AQSh prezidenti Donald Tramp Janubiy Koreya yetakchisi Mun Chje Inning Koreya inqiroziga yechim topishdagi o‘zgarish uchun o‘zini Nobel tinchlik mukofoti bilan taqdirlash to‘g‘risidagi taklifiga izoh berdi. Trampning reaksiyasi The Hill gazetasi tomonidan keltirilgan.
«Fikrimcha, prezident Mun Chje In menga Nobel tinchlik mukofoti berishni taklif qilib, juda mehribon ekanini ko‘rsatdi. Men tinchlikka erishishni xohlayman. Asosiy vazifam – biz tinchlikni istaymiz. Koreya inqirozi katta muammo edi hamda mening fikrimcha, biz unga yechim topa olamiz», - deya aytib o‘tdi Tramp.
Shuningdek, Amerika yetakchisining qayd etishicha, bu taklif juda «olijanob».